อุทกภัยในประเทศไทยและประเทศมาเลเซีย พ.ศ. 2568

**อุทกภัยในประเทศไทยและประเทศมาเลเซีย พ.ศ. 2568** เป็นเหตุการณ์น้ำท่วมครั้งใหญ่ในภาคเหนือ ภาคกลาง และภาคใต้ของประเทศไทยและประเทศมาเลเซีย และมีเหตุอาชญากรรมอันเนื่องมาจากเหตุการณ์นี้ เช่นการลักทรัพย์ และการใช้อาวุธปืนยิงใส่เจ้าหน้าที่

อุทกภัยในประเทศไทย พ.ศ. 2568 ดำเนินมาตั้งแต่วันที่ 20 กรกฎาคม พ.ศ. 2568 ถึงปัจจุบัน โดย จังหวัดในภาคเหนือได้แก่จังหวัดเชียงใหม่ ต่อมาอุทกภัยเข้าสู่จังหวัดน่าน ในวันนั้นที่พบผู้เสียชีวิตในจังหวัดภูเก็ต และจังหวัดกระบี่

ในวันที่ 21 ตุลาคม พ.ศ. 2568 เกิดอุทกภัยที่จังหวัดพังงา ในอำเภอท้ายเหมือง และอำเภอตะกั่วป่า แต่สถานการณ์สิ้นสุดลงในวันที่ 23 ตุลาคม

วันที่ 12 พฤศจิกายน สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) รายงานว่ารวมพื้นที่น้ำท่วมประมาณ 1,293,745 ไร่

อุทกภัยเฉียบพลันในภาคใต้ของประเทศไทยดำเนินมาตั้งแต่วันที่ 17 พฤศจิกายน พ.ศ. 2568  จนถึงปัจจุบัน ส่งผลกระทบในพื้นที่จังหวัดสงขลา จังหวัดสุราษฎร์ธานี จังหวัดนครศรีธรรมราช จังหวัดพัทลุง จังหวัดปัตตานี จังหวัดยะลา จังหวัดนราธิวาส จังหวัดตรัง จังหวัดสตูล จังหวัดกระบี่ และจังหวัดภูเก็ต

วันที่ 26 พฤศจิกายน 2568 ถึง 30 พฤศจิกายน 2568 มีสายการบินจำนวน 3 สายการบินที่ทำการบินจากท่าอากาศยานดอนเมืองและท่าอากาศยานสุวรรณภูมิยกเลิกเที่ยวบินไปท่าอากาศยานหาดใหญ่ ยกเว้น สายการบินไทยไลอ้อนแอร์ที่แจ้งยกเลิกถึงวันที่ 3 ธันวาคม 2568

ณ วันที่ 27 พฤศจิกายน 2568 กรมบรรเทาและป้องกันสาธารณภัย รายงานเวลา 6.00 นาฬิกา พบพื้นที่น้ำท่วมขังในพื้นที่ลุ่มและที่อยู่อาศัยบริเวณบางส่วนของ 11 จังหวัด ได้แก่ จังหวัดพิษณุโลก จังหวัดนครสวรรค์ จังหวัดอุทัยธานี จังหวัดสิงห์บุรี จังหวัดชัยนาท จังหวัดอ่างทอง จังหวัดสุพรรณบุรี จังหวัดพระนครศรีอยุธยา จังหวัดปทุมธานี จังหวัดนนทบุรี และจังหวัดนครปฐม รวม 11 จังหวัด 52 อำเภอ 440 ตำบล 2,880 หมู่บ้าน มีประชาชนได้รับผลกระทบรวมกว่า 4.93 แสนคน มีการรายงานว่าผู้เสียชีวิตรวม 28 คน สำนักงานป้องกันภัยและบรรเทาสาธารณภัยจังหวัดพระนครศรีอยุธยา ระบุว่าตัวเลขผู้เสียชีวิตจังหวัดพระนครศรีอยุธยา มี 20 ราย ดังนั้นมีผู้เสียชีวิตรวมคือ 29 ราย ไม่ใช่ 28 ราย

วันที่ 28 พฤศจิกายน 2568 ศูนย์ปฏิบัติการแก้ไขสถานการณ์ฉุกเฉินอุทกภัยรายงานในวันต่อมาว่ามีผู้เสียชีวิต 162 ราย เฉพาะแปดจังหวัดภาคใต้ นับเป็นอุทกภัยครั้งที่ร้ายแรงที่สุดในรอบหลายปี และยังเป็นหนึ่งในอุทกภัยครั้งที่ร้ายแรงที่สุดในประวัติศาสตร์ไทยอีกด้วยกรมป้องกันและบรรเทาสาธารณภัย รายงานเวลา 6.00 นาฬิกา ว่ามีประชาชนในภาคใต้ของประเทศไทยได้รับผลกระทบจากอุทกภัยในพื้นที่ 105 อำเภอ 723 ตำบล 5,381 หมู่บ้าน ประชาชนได้รับผลกระทบ 1,226,627 ครัวเรือน 3,542,583 คนซึ่งเป็นการรายงานตัวเลขผลกระทบสูงสุดสำหรับเหตุการณ์นี้ตัวเลขผลกระทบของ กรมป้องกันและบรรเทาสาธารณภัย ในวันอื่นน้อยกว่าที่รายงานในวันนี้ทั้งสิ้น ตามรายงานจังหวัดที่ไม่มีผู้เสียชีวิตได้แก่จังหวัดพังงา จังหวัดสุราษฎร์ธานี จังหวัดภูเก็ต จังหวัดกระบี่ 

วันที่ 4 ธันวาคม พ.ศ. 2568 ศูนย์ปฏิบัติการแก้ไขสถานการณ์ฉุกเฉินอุทกภัยรายงานผู้เสียชีวิต เวลา 16.00 นาฬิกาเฉพาะอำเภอหาดใหญ่ 145 ราย

ในประเทศมาเลเซีย ได้รับผลกระทบจากน้ำท่วมใน 10 รัฐ อันเนื่องจากฤดูมรสุมทางตะวันออกเฉียงเหนือ รัฐที่วิกฤตที่สุดคือรัฐกลันตันมีผู้เสียชีวิต 1 ราย
รองลงมาคือรัฐเประ รัฐปะลิสมีผู้เสียชีวิต 2 ราย รัฐเซอลาโงร์มีผู้เสียชีวิต 1 ราย

เหตุการณ์นี้เป็นที่ยอมรับว่าสะท้อนความล้มเหลวในระบบราชการของไทยเนื่องจากจำนวนวันทำงานในตำแหน่งบริหารตำแหน่งใหม่ของข้าราชการไทยที่น้อยมาก (ส่วนมากไม่ถึง 49 วัน) ก่อนเกิดเหตุเป็นสาเหตุหนึ่งที่ทำให้มีความเสียหายร้ายแรงทั้งที่ผู้รับผิดชอบและผู้บริหารควรมีความชำนาญในหน้าที่การงานและในพื้นที่ แต่ข้าราชการระดับบริหารทั้งหมดเป็นมือใหม่ในช่วงเวลาดังกล่าว จึงส่งผลให้เกิดความเสียหายมากทั้งในชีวิตและทรัพย์สิน

## สาเหตุ
ศูนย์ปฏิบัติการน้ำอัจฉริยะของกรมชลประทาน ระบุต้นเหตุของปัญหาอุทกภัยในครั้งนี้ว่า เมื่อวันที่ 19 พฤศจิกายน พ.ศ. 2568 เกิดฝนตกต่อเนื่องและปริมาณฝนเพิ่มขึ้น ด้วยอิทธิพลจากร่องมรสุมและบริเวณความกดอากาศต่ำที่ปกคลุมภาคใต้ของประเทศไทย ทำให้เกิดฝนตกหนักถึงหนักมากในหลายพื้นที่ของภาคใต้ ตั้งแต่จังหวัดชุมพรลงไป ส่งผลให้เกิดอุทกภัยรวม 10 จังหวัด โดยมีปริมาณฝนสะสม 24 ชั่วโมงที่วัดได้มากกว่า 300 – 500 มิลลิเมตร รวมถึงปริมาณน้ำในแม่น้ำสายหลักและสายรองก็เพิ่มสูงอย่างรวดเร็วจนเอ่อล้นตลิ่งเข้าท่วมบ้านเรือนประชาชน

พื้นที่ที่ได้รับผลกระทบมากคืออำเภอหาดใหญ่ จังหวัดสงขลา โดยกรมชลประทานระบุว่ามีปริมาณน้ำฝนในพื้นที่มากที่สุดในรอบ 300 ปี โดยระหว่างวันที่ 19-21 พฤศจิกายน สามารถวัดได้สูงสุดถึง 630 มม. มากกว่าเหตุอุทกภัยในพื้นที่เดียวกันเมื่อปี พ.ศ. 2553 ที่มีปริมาณฝนสะสมสูงสุด 428 มม. อำเภอหาดใหญ่ยังเป็นพื้นที่ราบลุ่มแอ่งกระทะ น้ำไหลมารวมกันง่าย แต่ระบายออกสู่ทะเลสาบสงขลายาก แม้จะมีคลองหลักและคลองบรรเทาอุทกภัยก็ยังรองรับน้ำจำนวนมากได้จำกัด พื้นที่ยะลา เป็นลักษณะคล้ายแอ่ง โดยมีภูเขาล้อมรอบ ทำให้พื้นที่นี้มีน้ำท่วมสูง ส่วนจังหวัดปัตตานีเป็นพื้นที่ลุ่ม เป็นปลายทางของแม่น้ำหลายสายที่ไหลลงสู่ปากอ่าวบริเวณปากแม่น้ำปัตตานี ทำให้พื้นที่นี้ได้รับผลกระทบจากน้ำท่วมอยู่เสมอ

## อุทกภัยและผลกระทบ
วันที่ 20 กรกฎาคม พ.ศ. 2568 ที่อำเภอเกาะลันตา จังหวัดกระบี่ พบผู้เสียชีวิต 1 รายที่เกาะเฮ จังหวัดภูเก็ต พบผู้เสียชีวิต 1 ราย

วันที่ 22 ตุลาคม พ.ศ. 2568 เกิดอุทกภัยที่จังหวัดภูเก็ต ทั้งสามอำเภอในจังหวัดพังงา เฉพาะอำเภอท้ายเหมืองและอำเภอตะกั่วป่า

วันที่ 20 พฤศจิกายน พ.ศ. 2568 สำนักงานป้องกันและบรรเทาสาธารณภัยจังหวัดสงขลาแจ้งว่าหลังจากฝนตกมา 2-3 วัน ส่งผลให้น้ำจากจังหวัดพัทลุง ไหลลงทะเลสาบสงขลา ทำให้ระดับน้ำเพิ่มสูงขึ้นจนล้นทะลักเข้าท่วม เกิดเป็นอุทกภัยในพื้นที่ที่อยู่ริมทะเลสาบสงขลา จำนวน 7 อำเภอ ได้แก่ อำเภอสิงหนคร อำเภอสทิงพระ อำเภอกระแสสินธุ์ อำเภอระโนด อำเภอควนเนียง อำเภอหาดใหญ่ และอำเภอรัตภูมิ ต่อมาขยายเพิ่มเป็น 11 อำเภอ

วันที่ 21 พฤศจิกายน พ.ศ. 2568 อำเภอหาดใหญ่วัดปริมาณน้ำฝนในวันดังกล่าวได้จำนวน 335 มิลลิเมตร ซึ่งเป็นปริมาณฝนตกหนักที่มีโอกาสเกิดขึ้นเพียง 1 ครั้งในรอบ 300 ปี และมีประกาศเขตภัยพิบัติกรณีฉุกเฉินใน 7 อำเภอ ได้แก่ อำเภอรัตภูมิ อำเภอเมืองสงขลา อำเภอคลองหอยโข่ง อำเภอระโนด อำเภอกระแสสินธุ์ อำเภอสทิงพระ และอำเภอหาดใหญ่ ครอบคลุมพื้นที่ 28 ตำบล 159 หมู่บ้าน ประชาชนได้รับผลกระทบ 17,886 ครัวเรือน

วันที่ 22 พฤศจิกายน พ.ศ. 2568 เทศบาลนครหาดใหญ่ออกแถลงการณ์ว่า พบปริมาณน้ำฝนสะสม 3 วันสูงกว่าทั้ง พ.ศ. 2543 และ พ.ศ. 2553 โดยมีฝนตกหนักทั้งลุ่มน้ำคลองอู่ตะเภา โดยเฉพาะบริเวณด้านตะวันออกของเทศบาล ทั้งแนวเขาคอหงส์ ลุ่มน้ำคลองเปล และลุ่มน้ำคลองเรียน ซึ่งทั้ง 3 ลุ่มน้ำไม่มีคลองสายใหญ่รองรับ มีเพียงแก้มลิงคลองเรียนสำหรับหน่วงน้ำที่จะไหลเข้าสู่เมืองซึ่งไม่สามารถที่จะกักน้ำไว้ได้แล้ว จึงจำเป็นต้องปล่อยให้น้ำไหลเข้าสู่คลองแม่เรียน และคลองสามสิบเมตร เพื่อรักษาขอบของแก้มลิงเอาไว้ไม่ให้น้ำเซาะจนแตกร้าว ประกอบกับคลองสามสิบเมตรไม่สามารถที่รองรับมวลน้ำขนาดใหญ่จากแก้มลิง และระดับน้ำในคลองหวะสูงกว่าปีที่ผ่านมา ทำให้เกิดน้ำไหลบ่าเข้าท่วมชุมชนและตัวเมืองชั้นในอย่างรวดเร็ว ผ่านทางโครงข่ายระบบคูระบายน้ำกระจายไปยังพื้นที่ต่าง ๆ จึงประกาศยกธงแดงในชุมชนจำนวน 103 แห่ง วันเดียวกัน อนุทิน ชาญวีรกูล นายกรัฐมนตรีและรัฐมนตรีว่าการกระทรวงมหาดไทย เดินทางลงพื้นที่อำเภอหาดใหญ่ สั่งการให้หน่วยงานที่เกี่ยวข้องในพื้นที่สะท้อนปัญหาและความต้องการเร่งด่วนเพื่อให้รัฐบาลสามารถวางแผนและเตรียมสิ่งของในการช่วยเหลือประชาชนได้

วันที่ 23 พฤศจิกายน พ.ศ. 2568 จังหวัดสงขลาประกาศเขตภัยพิบัติอุทกภัยจำนวน 10 อำเภอ และมีการอพยพประชาชนแล้ว 235 คน โดยในจำนวนนี้ อำเภอหาดใหญ่ อำเภอรัตภูมิ และอำเภอนาหม่อม ถูกจัดเป็นพื้นที่ความรุนแรงระดับหนักมาก

วันที่ 24 พฤศจิกายน พ.ศ. 2568 กองอำนวยการป้องกันและบรรเทาสาธารณภัยจังหวัดสงขลารายงานสถานการณ์ว่า จังหวัดสงขลาได้ประกาศเขตภัยพิบัติทั้ง 16 อำเภอแล้ว มีประชาชนได้รับผลกระทบจำนวน 243,568 ครัวเรือน มีการอพยพประชาชน 1,224 คน และมีผู้เสียชีวิต 1 คน โดยพื้นที่อำเภอหาดใหญ่ อำเภอรัตภูมิ อำเภอจะนะ อำเภอนาหม่อม และอำเภอสะเดา จัดเป็นพื้นที่ความรุนแรงระดับหนักถึงหนักมาก บางจุดน้ำท่วมสูงและเพิ่มระดับอย่างรวดเร็วจากน้ำที่ล้นตลิ่งมาจากคลองอู่ตะเภา โดยมวลน้ำจากจุดนี้ได้ไหลเข้าสู่ตัวเมืองหาดใหญ่ ทำให้คลองภูมินาถดำริ (คลอง ร.1) ซึ่งเป็นคลองหลักสำหรับระบายน้ำ มีระดับน้ำสูงล้นประตูระบายน้ำทั้งฝั่งตัวเมืองและฝั่งคลองอู่ตะเภา ทำให้ไม่สามารถควบคุมการระบายได้ ประตูระบายน้ำจึงต้องปล่อยให้น้ำไหลผ่านไปตามสภาพ วันเดียวกัน ผู้ว่าราชการจังหวัดสงขลาจึงมีคำสั่งด่วนให้ประชาชนในพื้นที่อำเภอหาดใหญ่ทั้งหมดอพยพออกจากพื้นที่ในทันที โดยหน่วยงานราชการได้จัดเตรียมจุดอพยพไว้หลายจุด เช่น ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์, หอประชุมมหาวิทยาลัยราชภัฏสงขลา และฐานทัพเรือสงขลา ทัพเรือภาคที่ 2

วันที่ 25 พฤศจิกายน พ.ศ. 2568 คณะรัฐมนตรีไทย คณะที่ 65 อนุมัติให้ประกาศสถานการณ์ฉุกเฉินในพื้นที่จังหวัดสงขลาทั้งจังหวัด โดยมอบหมายให้ พลเอก อุกฤษฎ์ บุญตานนท์ ผู้บัญชาการทหารสูงสุด เป็นประธานคณะผู้บัญชาการในพื้นที่ รวมถึงมีรัฐมนตรีอื่นร่วมเป็นผู้บัญชาการ พร้อมทั้งจัดตั้งศูนย์ปฏิบัติการแก้ไขสถานการณ์ฉุกเฉินอุทกภัย (ศป.กฉ.) โดยมอบหมายให้ภราดร ปริศนานันทกุล รัฐมนตรีประจำสำนักนายกรัฐมนตรี ที่กำกับดูแลสำนักงานทรัพยากรน้ำแห่งชาติ เป็นผู้อำนวยการ ไตรศุลี ไตรสรณกุล เป็นเลขานุการศูนย์ปฏิบัติการแก้ไขสถานการณ์ฉุกเฉินอุทกภัย กรรมการของศูนย์ปฏิบัติการแก้ไขสถานการณ์ฉุกเฉินอุทกภัย อาทิ พลเอก พนา แคล้วปลอดทุกข์, พลเรือเอก ไพโรจน์ เฟื่องจันทร์, พลอากาศเอก ​เสกสรร คันธา, พลตำรวจเอก กิตติ์รัฐ พันธุ์เพ็ชร์, พลโท วันชนะ สวัสดี, นายกองเอก อรรษิษฐ์ สัมพันธรัตน์, นายกองเอก นฤชา โฆษาศิวิไลซ์, นายแพทย์ สมฤกษ์ จึงสมาน, สิริพงศ์ อังคสกุลเกียรติ, ผศ.รัชดา ธนาดิเรก, ดร.ชยธรรม์ พรหมศร, ดร. สุกันยาณี ยะวิญชาญ, ดร.ชญานันท์ ภักดีจิตต์, ดร. ยุพา ทวีวัฒนะกิจบวร, นาย ฉัตรชัย บางชวด นาย รอยบุญ รัศมีเทศ, นาย ไพฑูรย์ เก่งการช่าง, นาง เอกสิริ ปิณฑะรุจิ

วันที่ 26 พฤศจิกายน พ.ศ. 2568 นฤชา โฆษาศิวิไลซ์ อธิบดีกรมการปกครอง และกรรมการศูนย์ปฏิบัติการแก้ไขสถานการณ์ฉุกเฉินอุทกภัยออกคำสั่งให้ นาย เอก ยังอภัย ณ สงขลา นายอำเภอหาดใหญ่ออกจากตำแหน่ง และแต่งตั้งนาย ดำรงศักดิ์ แก้วดวงให้รักษากาคแทนนายอำเภอหาดใหญ่  วันเดียวกันนายกรัฐมนตรี มีคำสั่งให้ พลโท อดุลย์ บุญธรรมเจริญ เป็นผู้อำนวยการศูนย์ประสานงานรับ-ส่งต่อความช่วยเหลือผู้ประสบอุทกภัยที่ตั้งศูนย์อยู่ที่พิพิธภัณฑ์กองทัพอากาศและการบินแห่งชาติ ศุภมาส อิศรภักดี เป็นผู้อำนวยการศูนย์ประสานงานสื่อสารมวลชนและการรับข้อมูลจากประชาชน สายการบิน ไทยแอร์เอเชีย ไทยไลอ้อนแอร์ ยกเลิกเที่ยวบินระหว่างท่าอากาศยานดอนเมืองเดินทางไปกลับท่าอากาศยานหาดใหญ่

วันที่ 27 พฤศจิกายน พ.ศ. 2568 นาย สุริยา กาเด็น รักษาการนายสถานีรถไฟสุไหงโก-ลก ประกาศปิดทำการทุกเส้นทาง พลตำรวจตรี ธีรศักดิ์ ไชยโยธา ผู้บังคับการตำรวจภูธรสงขลา มีคำสั่งให้ พันตำรวจเอก ธรรมรัตน์ เพชรหนองชุม ผู้กำกับการสถานีตำรวจภูธรหาดใหญ่ จังหวัดสงขลา พ้นจากตำแหน่ง

วันที่ 28 พฤศจิกายน พ.ศ. 2568 สายการบินสกู๊ตแจ้งยกเลิกเที่ยวบินโดยสารระหว่างท่าอากาศยานชางงีสิงคโปร์ไปกลับท่าอากาศยานหาดใหญ่หนึ่งวัน แต่ในวันดังกล่าวสายการบินสกู๊ตทำการบินตามปกตินายแพทย์ วิโรจน์ โยมเมือง ผู้อำนวยการโรงพยาบาลหาดใหญ่ระบุว่าทรัพย์สินของโรงพยาบาลหาดใหญ่เสียหายเบื้องต้น 1000 ล้านบาท กระทรวงสาธารณสุข โพสต์เฟชบุ๊กข้อความว่า สธ. จัดหาถุงใส่ศพที่หาดใหญ่ของวันนี้ 400 ถุง และจะส่งถุงที่ได้รับบริจาคจากเอกชน 1,500 ถุง ตามไปพรุ่งนี้

วันที่ 29 พฤศจิกายน พ.ศ. 2568 มีพระราชโองการโปรดเกล้าให้ พันตำรวจเอก พิชัย กิระวานิช พ้นจากตำแหน่งรองผู้บังคับการตำรวจภูธรสงขลา

วันที่ 30 พฤศจิกายน พ.ศ. 2568 นายเชิดพงษ์ ปิยะวรรณางกูร หนึ่งในทีมงานกู้ภัยอุทกภัยเกิดภาวะหัวใจล้มเหลวเฉียบพลัน ขณะเดินทางกลับจากการปฏิบัติภารกิจช่วยเหลือผู้ประสบอุทกภัยครั้งใหญ่ในพื้นที่ อำเภอหาดใหญ่ จังหวัดสงขลา ได้เสียชีวิตลงซึ่งสะท้อนถึงความโหดร้ายของเหตุอุทกภัยในครั้งนี้

วันที่ 1 ธันวาคม นาย สุริยา กาเด็น รักษาการนายสถานีรถไฟสุไหงโก-ลก ประกาศปิดสถานีสุไหง-โกลกต่อไปอีกคาดว่าเปิดสถานีได้ในวันที่ 7 ธันวาคม 2568 ในวันเดียวกันนาย อนันต์ โพธิ์นิ่มแดง รักษาการผู้ว่าการรถไฟแห่งประเทศไทยสั่งให้รถงดวิ่งสายใต้ 4 ขบวนและปิดเส้นทางชุมทางหาดใหญ่ – สุไหงโกลกต่อไปอีกคาดว่าเปิดเส้นทางได้ในวันที่ 14 ธันวาคม 2568

วันที่ 2 ธันวาคม 2568 กระทรวงสาธารณสุข (ประเทศไทย) ลดจำนวนผู้เสียชีวิตในจังหวัดสตูลลงจากเมื่อวันที่ 30 พฤศจิกายน 2568 เสียชีวิต 5 รายเปลี่ยนเป็น จังหวัดสตูลเสียชีวิตรวม 3 รายวันที่ 11 ธันวาคม นายเอกชัย แก้วรัตนะ รับตำแหน่งนายอำเภอหาดใหญ่ อย่างเป็นทางการ

## ปฏิกิริยา

### พระบรมวงศานุวงศ์
วันที่ 23 พฤศจิกายน 2568 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพวงมาลาวางหน้าหีบศพ เด็กหญิง กนกนุช ชุมช่วย อายุ 9 ปี นักเรียนชั้นประถมศึกษาปีที่ 3 โรงเรียนตำรวจตระเวนชายแดนบ้านส้านแดงในการนี้ พลตำรวจโท รุ่งโรจน์ ฐากูรปุณยสิริ ผู้บัญชาการตำรวจตระเวนชายแดน พลตำรวจตรี  พหล เกตุแก้ว ผบก.ตชด.ภาค 4 นาย คณิต คงช่วย รักษาราชการผู้ว่าราชการจังหวัดสตูล เข้าร่วมงานสวดอภิธรรมศพ โดยในวันที่ 22 พฤศจิกายน ฝนตกหนัก​ ที่ ตำบลควนกาหลง จนเป็นเหตุให้ เด็กหญิง​ กนกนุช ชุมช่วย ถูกดินถล่มทับเสียชีวิต

วันที่ 29 พฤศจิกายน ​พระบาทสมเด็จพระวชิรเกล้าเจ้าอยู่หัว ​พระราชทานเงิน 100 ล้านบาท ให้แก่โรงพยาบาลหาดใหญ่​รับศพผู้เสียชีวิตไว้ในพระบรมราชานุเคราะห์

### อดีตนายกรัฐมนตรีและรัฐมนตรี
อภิสิทธิ์ เวชชาชีวะ อดีตนายกรัฐมนตรีแสดงความคิดเห็นว่ารัฐบาลมีการตั้งหน่วยงานมากเกินไป เนื่องจากในวันที่ 25 พฤศจิกายน พ.ศ. 2568 อนุทิน ชาญวีรกูล ออกคำสั่งนายกรัฐมนตรีให้กรมป้องกันและบรรเทาสาธารณภัยจัดตั้งกองบัญชาการป้องกันและบรรเทาสาธารณภัยแห่งชาติ ในขณะที่ พลเอก อุกฤษฎ์ บุญตานนท์ ผู้บัญชาการทหารสูงสุดเป็นผู้อำนวยการสถานการณ์การบูรณาการความช่วยเหลือ พลโท อดุลย์ บุญธรรมเจริญ เป็นผู้อำนวยการศูนย์ประสานงานรับ-ส่งต่อความช่วยเหลือผู้ประสบอุทกภัย พลตำรวจตรี นันทชาติ ศุภมงคล เป็นผู้อำนวยการศูนย์ปฏิบัติการส่วนหน้า มีที่ทำการที่สวนสัตว์สงขลา

จุลพันธ์ อมรวิวัฒน์และนิพิฏฐ์ อินทรสมบัติ ระบุถึงความล้มเหลวของรัฐบาลมาจากมติคณะรัฐมนตรีเมื่อวันที่ 12 ตุลาคม 2568โดยตำแหน่งอธิบดีกรมการปกครองและอธิบดีกรมป้องกันและบรรเทาสาธารณภัย รวมถึงผู้ว่าราชการจังหวัดสงขลาคนใหม่ นายรัฐศาสตร์ ชิดชู พึ่งได้รับการโปรดเกล้าโปรดกระหม่อมให้ดำรงตำแหน่งเมื่อวันที่ 12 พฤศจิกายน พ.ศ. 2568
ในขณะที่ นาย ไพฑูรย์ เก่งการช่าง เป็นรักษาการเลขาธิการสำนักงานทรัพยากรน้ำแห่งชาติ เมื่อวันที่ 22 พฤศจิกายน 2568 ส่วน นาย อนันต์ โพธิ์นิ่มแดง รักษาการผู้ว่าการรถไฟแห่งประเทศไทยพึ่งดำรงตำแหน่งเมื่อวันที่ 31 ตุลาคม พ.ศ. 2568และนายชูชีพ ธรรมเพชร รองผู้ว่าราชการจังหวัดสงขลา พึ่งรับตำแหน่งเมื่อวันที่ 16 ตุลาคม พ.ศ. 2568ในขณะที่ 5 จังหวัดภาคใต้ ได้แก่ จังหวัดระนอง จังหวัดยะลา จังหวัดนราธิวาส จังหวัดพัทลุง และจังหวัดสตูล ไม่มีผู้ว่าราชการจังหวัดโดยมี
โดยมีการโปรดเกล้าแต่งตั้งผู้ว่าราชการจังหวัดในวันที่ 7 ธันวาคม 2568

### คนในพื้นที่และทีมกู้ภัย​
มัลดีฟส์ ซิงก์ รองประธานยูไนเต็ด ซิกข์ ประเทศมาเลเซีย ระบุว่าตลอดหนึ่งสัปดาห์ที่ทำภารกิจกู้ภัยในอำเภอหาดใหญ่ไม่มีเรือจากทางการมาแม้แต่ลำเดียวและไม่มีทีมกู้ภัยมาแม้แต่รายเดียว

ธีรเดช โพธาภิวัฒน์ กู้ภัยจิตอาสาระบุว่ามีผู้เสียชีวิตถึง 1000 ศพอย่างแน่นอน

พ่อค้าแม่ค้าในตลาดกิมหยงระบุว่าพวกเขาถึงขั้นสิ้นเนื้อประดาตัว และความช่วยเหลือที่รัฐบาลปล่อยกู้อาจเพิ่มภาระทางหนี้สิน

ชาวอำเภอหาดใหญ่​ประสบปัญหา​ร้ายแรงเกี่ยวกับโรคระบาด​ขยะและสิ่งปฏิกูล โดยต้องการให้นำขยะออกไปอย่างเร่งด่วน

พรรคเพื่อไทย นำโดย นางสาวธีรรัตน์ สำเร็จวาณิชย์  ทพญ.​ ศรีญาดา ปลิมาพันธ์ และ นาย อรรถชาญ เชาวน์วานิชย์ ผู้ลงสมัครรับเลือกตั้ง จ.​ สงขลา อ. หาดใหญ่ เขต 2 ได้ร่วมจัดหาเรือหางยาว 100 ลำ เจ็ตสกี 10 ลำ สำหรับลำเลียงอาหารกล่อง น้ำดื่ม จัดเตรียมอาหารสดวันละ 1,000 กล่อง พร้อมน้ำดื่มและยารักษาโรค สำหรับช่วยสถานการณ์น้ำท่วมหาดใหญ่ 2568

### อื่น ๆ
ภายหลังมีการเปิดเผยว่าตั๋วเครื่องบินราคาแพงสำนักงานการบินพลเรือนแห่งประเทศไทย เปิดเผยว่าได้ตรวจสอบราคาตั๋วโดยสารไปท่าอากาศยานหาดใหญ่ ระบุว่า ตั๋วโดยสารเครื่องบินมีราคาแพงจริง แต่ยังไม่เกินเพดานราคาที่สำนักงานการบินพลเรือนแห่งประเทศไทย กำหนด

วันที่ 27 พฤศจิกายน พ.ศ. 2568 ดัชนีราคาหุ้นตลาดหลักทรัพย์แห่งประเทศไทยปิดตลาดที่ 1,252.71 จุดดัชนีต่ำที่สุดในรอบ 85 วัน

## ข้อวิจารณ์

การรายงานผู้เสียชีวิตในวันที่ 27 พฤศจิกายน 2568 ศูนย์ปฏิบัติการแก้ไขสถานการณ์ฉุกเฉินอุทกภัย รายงานผู้เสียชีวิตที่ 85 รายโดยระบุว่าเสียชีวิตจากอุทกภัยอย่างแท้จริง 55 ราย ในขณะที่กรมป้องกันและบรรเทาสาธารณภัย รายงานผู้เสียชีวิตที่ 25 ราย โดยเป็นการรายงานเฉพาะ 9 จังหวัดภาคใต้เหมือนกัน แต่ตัวเลขผู้เสียชีวิตต่างกัน 30 ราย ในขณะที่สำนักงานป้องกันภัยและบรรเทาสาธารณภัยจังหวัดพระนครศรีอยุธยารายงานจำนวนผู้เสียชีวิตจังหวัดพระนครศรีอยุธยา 20 ราย ไม่ใช่ 19 รายตามรายงานของกรมป้องกันและบรรเทาสาธารณภัย หลายฝ่ายกังวลเกี่ยวกับคำนิยามของ"การเสียชีวิตด้วยอุทกภัยอย่างแท้จริง" ว่าคืออะไรกันแน่ เนื่องจากวันที่ 2 ธันวาคม 2568 มีการลดจำนวนผู้เสียชีวิตในจังหวัดสตูลลง เหตุการณ์อุทกภัยครั้งนี้ถูกบันทึกว่าเป็นเหตุการณ์ร้ายแรงที่คนไทยไม่เชื่อถือตัวเลขผู้เสียชีวิตของกระทรวงสาธารณสุข (ประเทศไทย) มากที่สุดครั้งหนึ่ง

รศ.ดร.เสรี ศุภราทิตย์ ผู้อำนวยการศูนย์การเปลี่ยนแปลงภูมิอากาศและภัยพิบัติ มหาวิทยาลัยรังสิต และรองประธานมูลนิธิสภาเตือนภัยพิบัติแห่งชาติระบุว่า ในฐานะที่ตนเป็นผู้ดูแลและพัฒนาระบบเซลล์บรอดคาสต์ ระหว่างวันที่ 18 จนถึงวันที่ 22 พฤศจิกายน พ.ศ. 2568 ได้มีการแจ้งเตือนผ่านเซลล์บรอดคาสต์ (ที-อเลิร์ท) ถึงสถานการณ์น้ำไปในเฉพาะพื้นที่ภาคใต้จำนวน 99 ครั้ง เพื่อให้ประชาชนอพยพออกจากพื้นที่ แต่ประชาชนไม่ตอบสนองต่อคำเตือนดังกล่าว เนื่องจากอำนาจในการควบคุมและสั่งการอพยพประชาชนออกจากพื้นที่อยู่ที่ผู้ว่าราชการจังหวัด ขณะที่หน่วยงานบริหารจัดการภายในพื้นที่ไม่ตอบสนองต่อคำเตือนหรือเตรียมความพร้อมในการอพยพเช่นกัน แม้จะส่งคำเตือนไปล่วงหน้าก่อน 1 อาทิตย์ก่อนเกิดเหตการณ์ และย้ำไปอีกครั้งในวันที่ 20 พฤศจิกายนก็ตาม นอกจากนี้ยังมีการเตือนด้วยเซลล์บรอดคาสต์ในพื้นที่ตอนบนซึ่งเป็นจุดเริ่มต้นมวลน้ำมาโดยตลอด แต่บริเวณพื้นที่ลุ่มต่ำไม่ได้ตอบสนองเพื่อรับมือแต่อย่างใด

## หมายเหตุ

## อ้างอิง

หมวดหมู่:อุทกภัยในประเทศไทย
หมวดหมู่:อุทกภัยในปี พ.ศ. 2568
หมวดหมู่:ประเทศไทยในปี พ.ศ. 2568
หมวดหมู่:อุทกภัยในประเทศมาเลเซีย
หมวดหมู่:ประเทศมาเลเซียในปี พ.ศ. 2568